बाराबंकी/वार्ता। उत्तर प्रदेश के बाराबंकी में सोमवार को अंधविश्वास की पराकाष्ठा का नमूना देखने को मिला जब दरियाबाद क्षेत्र में एक युवक ने अपना सिर काटकर देवी मंदिर में बलि दे दी। पुलिस अधीक्षक वीपी श्रीवास्तव के अनुसार कोटवा गांव निवासी अनिरुद्ध यादव (18) गांव के ही पास एक देवी मंदिर में करीब चार बजे पूजा करने गया था और वही उसने बांके से वार कर अपनी गर्दन काटकर देवी को चढ़ा दी।